মাইকি ম্যাডিসন

মিকায়েলা "মাইকি" রোজবার্গ একজন মার্কিন অভিনেত্রী। স্বল্পদৈর্ঘ্য চলচ্চিত্রে অভিনয়ের মাধ্যমে কর্মজীবন শুরু করে তিনি এফএক্স-এর কমেডি সিরিজ বেটার থিংস (২০১৬–২০২২)-এ একজন কিশোরীর চরিত্রে অভিনয়ের মাধ্যমে পরিচিতি লাভ করেন। পরবর্তীতে তিনি কোয়েন্টিন টারান্টিনোর ঐতিহাসিক কমেডি-ড্রামা চলচ্চিত্র ওয়ান্স আপন আ টাইম ইন হলিউড (২০১৯)-এ সুজান অ্যাটকিন্স এবং হরর চলচ্চিত্র স্ক্রিম (২০২২)-এ অ্যামবার ফ্রিম্যানের চরিত্রে অভিনয় করেছেন।

ম্যাডিসন শন বেকারের রোমান্টিক কমেডি-ড্রামা চলচ্চিত্র আনোরার (২০২৪) নামভূমিকায় তার অভিনয়ের জন্য ব্যাপক প্রশংসা অর্জন করেন। এতে তার অভিনয়ের জন্য তিনি  সেরা অভিনেত্রী বিভাগে একাডেমি পুরস্কারসহ একাধিক সম্মাননা অর্জন করেছেন।

প্রারম্ভিক জীবন
মিকায়েলা ম্যাডিসন রোজবার্গ ক্যালিফোর্নিয়ার লস অ্যাঞ্জেলেসে জন্মগ্রহণ করেন এবং সান ফার্নান্দো ভ্যালিতে বেড়ে ওঠেন। তার পিতামাতা উভয়ই মনোবিজ্ঞানী। তার দুই ভাই (যাদের মধ্যে একজন তার যমজ) এবং দুই বোন রয়েছে। তিনি ইহুদি বংশোদ্ভূত।

ম্যাডিসন প্রাথমিকভাবে একজন অশ্বারোহী হিসেবে প্রশিক্ষণ নিলেও ১৪ বছর বয়স থেকে অভিনয়ের প্রতি আগ্রহী হয়ে ওঠেন। তিনি সপ্তম শ্রেণির পর ঘরে থেকে পড়ালেখা করেছেন।

কর্মজীবন
২০১৩–২০২৩: প্রারম্ভিক কর্ম
ম্যাডিসন ২০১৩ সালে স্বল্পদৈর্ঘ্য চলচ্চিত্র রিটায়ারমেন্ট এবং পানি'স বক্স-এর মাধ্যমে অভিনয়ে যাত্রা শুরু করেন। ২০১৪ সালে স্বল্পদৈর্ঘ্য চলচ্চিত্র বাউন্ড ফর গ্রেটনেস-এর পর তিনি তার প্রথম পূর্ণদৈর্ঘ্য চলচ্চিত্র লিজা, লিজা, স্কাইজ আর গ্রে-তে অভিনয় করেন। চলচ্চিত্রটি ২০১৭ সালে মুক্তি পায়।

২০১৬ সালে ম্যাডিসন লুই সি.কে. এবং পামেলা অ্যাডলন নির্মিত এফএক্স-এর কমেডি-ড্রামা সিরিজ বেটার থিংস-এর প্রধান চরিত্র ম্যাক্স ফক্সের ভূমিকায় অভিনয় করেন। এটি ২০২২ সাল পর্যন্ত সম্প্রচারিত হয়েছিল। ২০১৭ থেকে ২০১৮ সাল পর্যন্ত তিনি ব্রাভোর ডার্ক কমেডি সিরিজ ইম্পোস্টার্স-এ অতিথি চরিত্রে অভিনয় করেছেন। ২০১৮ সালে তিনি মনস্টার এবং নস্টালজিয়া চলচ্চিত্রে অভিনয় করেন।

ম্যাডিসন কোয়েন্টিন টারান্টিনোর ঐতিহাসিক ড্রামা চলচ্চিত্র ওয়ান্স আপন আ টাইম ইন হলিউড-এ ম্যানসন পরিবারের সদস্য সুজান "স্যাডি" অ্যাটকিন্সের চরিত্রে অভিনয়ের জন্য পরিচিতি অর্জন করেন। চলচ্চিত্রটি ২০১৯ কান চলচ্চিত্র উৎসবে প্রথমবার প্রদর্শিত হয় এবং পরে বিশ্বব্যাপী ৩৭৪.৩ মিলিয়ন ডলার আয় করে ব্যবসা সফলতা অর্জন করে। ২০১৯ সালে তিনি অ্যানিমেটেড ব্ল্যাক কমেডি চলচ্চিত্র দ্য অ্যাডামস ফ্যামিলি-তে কণ্ঠাভিনয় করেন।

পরের বছর ম্যাডিসন স্ক্রিম ফ্র্যাঞ্চাইজির পঞ্চম চলচ্চিত্র স্ক্রিম-এ অ্যামবার ফ্রিম্যানের চরিত্রে অভিনয় করেন। ম্যাট বেটিনেলি-অলপিন এবং টাইলার গিলেট এটি পরিচালনা করেছিলেন। চলচ্চিত্রটি ২০২২ সালে মুক্তি পায় এবং সমালোচনামূলক ও বাণিজ্যিক সফলতা লাভ করে। এটি ছিল সেই বছরের ২৮তম সর্বোচ্চ আয়কারী চলচ্চিত্র। দ্য এ.ভি. ক্লাব-এর জন্য লেখা একটি নিবন্ধে কেটি রাইফ ম্যাডিসনকে চলচ্চিত্রটির একজন উল্লেখযোগ্য অভিনয়শিল্পী হিসেবে উল্লেখ করেছেন।

২০২৪–বর্তমান: আনোরা থেকে সাফল্য  
২০২৪ সালে ম্যাডিসন লেডি ইন দ্য লেক মিনিসিরিজে একটি পার্শ্ব চরিত্রে অভিনয় করেন। পরিচালক শন বেকার রোমান্টিক ড্রামা চলচ্চিত্র আনোরায় নামভূমিকায় (একজন স্ট্রিপার ও যৌনকর্মী চরিত্রে) অভিনয়ের জন্য তাকে নির্বাচন করেন। স্ক্রিম ও ওয়ান্স আপন আ টাইম ইন হলিউড-এ তার অভিনয় দেখে বেকার এই চরিত্রে ম্যাডিসনকে কল্পনা করেই চলচ্চত্রটির গল্প লিখেছিলেন। এতে অভিনয়ের জন্য তিনি রুশ ভাষা শিখেছিলেন। এছাড়া চলচ্চিত্রটিতে দুটি মারপিটের দৃশ্যসহ নিজের সকল স্টান্ট নিজেই করেছিলেন। চলচ্চিত্রটি ২০২৪ কান চলচ্চিত্র উৎসব-এ প্রিমিয়ার হওয়ার পর সমালোচকদের ব্যাপক প্রশংসা পায় এবং পাল্ম দর পুরস্কার জয় করে। এটি মুক্তির পর বাণিজ্যিক সাফল্য পায় এবং ৬ মিলিয়ন ডলার বাজেটের বিপরীতে বিশ্বব্যাপী ৩০ মিলিয়ন ডলারেরও বেশি আয় করে। ভ্যানিটি ফেয়ার-এর রিচার্ড লসন ম্যাডিসনের ব্রুকলিনের মানুষের মত করে কথা বলতে পারা এবং তার অভিনয়কে "বড় ও প্রাণবন্ত, নির্লজ্জ কিন্তু আকর্ষণীয়" বলে প্রশংসা করেন। তার এই অভিনয় তাকে অ্যাকাডেমি পুরস্কার (সেরা অভিনেত্রী), গোল্ডেন গ্লোব (মিউজিক্যাল বা কমেডি চলচ্চিত্রে সেরা অভিনেত্রী), বাফটা (সেরা প্রধান অভিনেত্রী), ক্রিটিকস চয়েস পুরস্কার এবং স্ক্রিন অ্যাক্টরস গিল্ড পুরস্কারের মনোনয়ন এনে দেয়।

 চলচ্চিত্র তালিকা 
 চলচ্চিত্র 
 বছর   শিরোনাম   ভূমিকা   টীকা   তথ্যসূত্র   ২০১৭   লিজা, লিজা, স্কাইজ আর গ্রে   লিজা        ২০১৮   নস্টালজিয়া   ক্যাথলিন        মনস্টার   আলেকজান্দ্রা ফ্লয়েড        ২০১৯   ওয়ান্স আপন আ টাইম ইন হলিউড   সুজান "স্যাডি" অ্যাটকিন্স        দ্য অ্যাডামস ফ্যামিলি   ক্যান্ডি দ্য ব্যারিস্টা   কণ্ঠ      ২০২১   ইট টেকস থ্রি   ক্যাট ওয়াকার        ২০২২   স্ক্রিম   অ্যাম্বার ফ্রিম্যান        ২০২৩   অল সোলস   রিভার        ২০২৪   আনোরা   আনোরা "আনি" মিখিভা       ২০২৬  ফ্রান্সিস হোগান দৃশ্যধারণ চলছে 
+Key  দ্বারা এখনও মুক্তি না পাওয়া চলচ্চিত্র নির্দেশ করা হয়েছে
|}

 টেলিভিশন 
 বছর   শিরোনাম   ভূমিকা   টীকা   তথ্যসূত্র   ২০১৬–২০২২   বেটার থিংস   ম্যাক্সিন "ম্যাক্স" ফক্স   মূল ভূমিকা      ২০১৭–২০১৮   ইম্পস্টার্স   ইয়াং ম্যাডি   ২টি পর্ব      ২০২৪   লেডি ইন দ্য লেক   জুডিথ ওয়াইনস্টাইন   মিনিসিরিজ    ২০২৫ সাটারডে নাইট লাইভ নিজে (উপস্থাপিকা) পর্ব: "মাইকি ম্যাডিসন/মর্গান ওয়ালেন"

 পুরস্কার ও মনোনয়ন 
 বছর পুরস্কার বিভাগ কাজ ফলাফল ত.সূ. ২০২৪অ্যাস্ট্রা ফিল্ম অ্যাওয়ার্ডস সেরা অভিনেত্রী আনোরা   আটলান্টা ফিল্ম ক্রিটিকস সার্কেল   বস্টন সোসাইটি অফ ফিল্ম ক্রিটিকস সেরা অভিনেত্রী  শিকাগো ফিল্ম ক্রিটিকস অ্যাসোসিয়েশন সেরা অভিনেত্রী   ডিউভিল আমেরিকান ফিল্ম ফেস্টিভাল হলিউড রাইজিং-স্টার অ্যাওয়ার্ড    সাভানাহ ফিল্ম ফেস্টিভাল  ব্রেকথ্রু অ্যাওয়ার্ড    মিল ভ্যালি ফিল্ম ফেস্টিভাল এমভিএফএফ ব্রেকথ্রু পারফরম্যান্স অ্যাওয়ার্ড আনোরা   গথাম অ্যাওয়ার্ডস আউটস্ট্যান্ডিং লিড পারফরম্যান্স   আইওয়া ফিল্ম ক্রিটিকস অ্যাসোসিয়েশন সেরা অভিনেত্রী   লাস ভেগাস ফিল্ম ক্রিটিকস সোসাইটি   লস অ্যাঞ্জেলেস ফিল্ম ক্রিটিকস অ্যাসোসিয়েশন সেরা লিড পারফরম্যান্স   ন্যাশনাল বোর্ড অফ রিভিউ ব্রেকথ্রু পারফরম্যান্স  নিউ ইয়র্ক ফিল্ম ক্রিটিকস অনলাইন সেরা অভিনেত্রী  ফিনিক্স ক্রিটিকস সার্কেল সেরা অভিনেত্রী   সান ডিয়েগো ফিল্ম ক্রিটিকস সোসাইটি সেরা অভিনেত্রী   ব্রেকথ্রু পারফরম্যান্স  সান ফ্রান্সিসকো বে এরিয়া ফিল্ম ক্রিটিকস সার্কেল সেরা অভিনেত্রী   সিয়াটল ফিল্ম ক্রিটিকস সোসাইটি সেরা অভিনেত্রী   সাউথইস্টার্ন ফিল্ম ক্রিটিকস অ্যাসোসিয়েশন  সেন্ট লুইস ফিল্ম ক্রিটিকস অ্যাসোসিয়েশন সেরা অভিনেত্রী  টরন্টো ফিল্ম ক্রিটিকস অ্যাসোসিয়েশন আউটস্ট্যান্ডিং লিড পারফরম্যান্স    ভার্জিনিয়া ফিল্ম ফেস্টিভাল অ্যাক্টিং অ্যাচিভমেন্ট অ্যাওয়ার্ড   ওয়াশিংটন ডি.সি. এরিয়া ফিল্ম ক্রিটিকস অ্যাসোসিয়েশন সেরা অভিনেত্রী   ২০২৫ এএসিটিএ ইন্টারন্যাশনাল অ্যাওয়ার্ডস সেরা অভিনেত্রী   একাডেমি পুরস্কার সেরা অভিনেত্রী   অ্যালায়েন্স অফ উইমেন ফিল্ম জার্নালিস্টস সেরা অভিনেত্রী    সেরা নারী ব্রেকথ্রু পারফরম্যান্স  ব্রিটিশ একাডেমি ফিল্ম অ্যাওয়ার্ডস সেরা অভিনেত্রী   বাফটা রাইজিং স্টার অ্যাওয়ার্ড   ক্রিটিকস চয়েস অ্যাওয়ার্ডস সেরা অভিনেত্রী আনোরা   বেস্ট অ্যাক্টিং এনসেম্বল  জর্জিয়া ফিল্ম ক্রিটিকস অ্যাসোসিয়েশন সেরা অভিনেত্রী   গোল্ডেন গ্লোব অ্যাওয়ার্ডস সেরা অভিনেত্রী - মোশন পিকচার - মিউজিক্যাল অর কমেডি  ইন্ডিপেন্ডেন্ট স্পিরিট অ্যাওয়ার্ডসবেস্ট লিড পারফরম্যান্স আইরিশ ফিল্ম অ্যান্ড টেলিভিশন অ্যাওয়ার্ডস সেরা আন্তর্জাতিক অভিনেত্রী   অনলাইন ফিল্ম ক্রিটিকস সোসাইটি  সেরা অভিনেত্রী   পাম স্প্রিংস ইন্টারন্যাশনাল ফিল্ম ফেস্টিভাল ব্রেকথ্রু পারফরম্যান্স অ্যাওয়ার্ড   স্যাটেলাইট অ্যাওয়ার্ডস সেরা অভিনেত্রী – মোশন পিকচার – কমেডি অর মিউজিক্যাল   স্ক্রিন অ্যাক্টরস গিল্ড অ্যাওয়ার্ডস আউটস্ট্যান্ডিং পারফরম্যান্স বাই আ ফিমেল অ্যাক্টর ইন আ লিডিং রোল   আউটস্ট্যান্ডিং পারফরম্যান্স বাই আ কাস্ট ইন আ মোশন পিকচার 

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:১৯৯৯-এ জন্ম
বিষয়শ্রেণী:২১শ শতাব্দীর মার্কিন ইহুদি